
ΠΡΟΣΚΛΗΣΗ
«Περί χορήγησης οικονομικής ενίσχυσης σε φτωχές οικογένειες καταγόμενες από Τ.Κ. Βήσσανης Δ.Ε. Δελβινακίου  από το Κληροδότημα «ΑΝΑΣΤΑΣΙΟΥ ΙΛΑΡΙΔΗ» για το έτος 2016
       Ο Πρόεδρος της  Οικονομικής  Επιτροπής του Δήμου ως  η Διαχειριστική Επιτροπή του Κληροδοτήματος «ΑΝΑΣΤΑΣΙΟΥ ΙΛΑΡΙΔΗ»  έχοντας υπόψη:

· Την με αρ. 162/25-5-1903  δημόσια διαθήκη του  Αναστάσιου Δ. Ιλαρίδη, ο οποίος κατάγονταν από το χωριό Βήσσανη Ιωαννίνων
· Τις διατάξεις του ν.4182/2013 «Κώδικας κοινωφελών περιουσιών , σχολάζουσων κληρονομιών  και λοιπές διατάξεις  όπως τροποποιήθηκε και  ισχύει σήμερα

· Τον προϋπολογισμό  έτους 2017 ο οποίος εγκρίθηκε αρμοδίως 

· Το με αρ.  9 /2016 πρακτικό του Τοπικού Συμβουλίου της Τ.Κ. Βήσσανης
· Την αρ.  129 /2016 απόφαση της Οικονομικής Επιτροπής του Δήμου Πωγωνίου με θέμα «Έγκριση όρων  πρόσκλησης  χορήγησης οικονομικής ενίσχυσης για  φτωχές οικογένειες καταγόμενες από Τ.Κ. Βήσσανης Δ.Ε. Δελβινακίου  για το έτος 2016 από τα έσοδα του  Κληροδότήματος  «ΑΝΑΣΤΑΣΙΟΥ  ΙΛΑΡΙΔΗ 
καλεί τις περισσότερο πτωχές οικογένειες  της Τοπικής Κοινότητας Βήσσανης του Δήμου Πωγωνίου όπως,  σύμφωνα με την επιθυμία του διαθέτη  η οποία έχει  ως εξής: «μετά το θάνατο της συζύγου μου οι τόκοι  και τα μερίσματα των πέντε μετοχών και εις τα κατατεθειμένα ποσά θα διανέμωνται καλοκαγάθως και δικαίως κάθε εξάμηνίαν πάντοτε και αματατρέπως εις τας μάλλον πτωχοτέρας οικογενείας της πατρίδας μου Βησσάνης..), υποβάλλουν αιτήσεις στα γραφεία του Δήμου στο Καλπάκι ή στον πρόεδρο της τοπικής κοινότητας Βήσσανης κ. Νικολάου Κωνσταντίνο μέχρι τις        3 /5 /2017  με τα κάτωθι δικαιολογητικά:
1) Αίτηση ενδιαφερομένου  

2) Πιστοποιητικό οικογενειακής κατάστασης με την προϋπόθεση οι ενδιαφερόμενοι να είναι  δημότες της Τοπικής Κοινότητας Βήσσανης. 
Δικαίωμα συμμετοχής έχει από κάθε οικογένεια ένα μέλος. 

3)Εκκαθαριστικό σημείωμα  έτους 2016 με υπεύθυνη δήλωση όπου θα δηλώνεται ότι τα στοιχεία είναι αληθή .

4) Έντυπο Ε9 επικυρωμένο από την εφορία ή υπεύθυνη δήλωση όπου θα δηλώνεται ότι τα στοιχεία είναι αληθή .

5) Υπεύθυνη Δήλωση  που θα δηλώνουν ότι δεν έχουν  εισπράξει τέτοιου είδους οικονομική ενίσχυση  από άλλο Νομικό πρόσωπο
 Η επιλογή των  δικαιούχων γίνεται αρχικώς από το τοπικό συμβούλιο της Τ. Κ.Βήσσανης το οποίο μετά το πέρας της κατάθεσης των δικαιολογητικών ελέγχει όλα τα δικαιολογητικά και προτείνει  τους  δικαιούχος, με σχετικό πρακτικό του. 

Κατόπιν στέλνει στην οικονομική επιτροπή ως η  διαχειριστική επιτροπή του κληροδοτήματος το πρακτικό του τοπικού συμβουλίου μαζί με  όλο το σχετικό φάκελο για την  έγκριση αυτού 

Κατόπιν η απόφαση της οικονομικής επιτροπής με τους τελικούς δικαιούχους θα τοιχοκολληθεί στην Τοπική Κοινότητα Βήσσανης, στον πίνακα ανακοινώσεων του Δήμου καθώς και στην ιστοσελίδα του Δήμου (www.pogoni.gr) και οι υποψήφιοι που απορρίφθηκαν θα μπορούν εντός προθεσμίας (10) δέκα ημερών από την τοιχοκόλληση  να υποβάλλουν ένσταση κατά της  σχετικής απόφασης    
Τέλος  η οικονομική επιτροπή διαβιβάζει όλο τον φάκελο μαζί με τις σχετικές αποφάσεις στο κέντρο κοινωνικής πρόνοιας περιφέρειας ηπείρου και στην Αποκεντρωμένη Διοίκηση Ηπείρου  Δ/νση Κοινωφελών Περιουσιών για να ελεγχθεί η όλη διαδικασία και   εγκριθεί αρμοδίως 
   Το ποσό που θα διανεμηθεί για το  έτος 2016 είναι 750,00€ σύμφωνα με σχετική απόφαση του τοπικού συμβουλίου της Τοπικής κοινότητας  και της οικονομικής επιτροπής-διαχειριστικής του Κληροδοτήματος «ΑΝΑΣΤΑΣΙΟΥ ΙΛΑΡΙΔΗ» 
   Για περισσότερες πληροφορίες οι ενδιαφερόμενοι μπορούν να απευθύνονται στο Δήμο στα τηλέφωνα 2653 360 117 ή 6977410159   Πρόεδρος τοπικού συμβουλίου Βήσσανης  
                                         Ο ΔΗΜΑΡΧΟΣ 
                                   ΚΑΨΑΛΗΣ ΚΩΝΣΤΑΝΤΙΝΟΣ

